open-index/open-wikipedia-markdown huggingface dataset:
சோழனூர் வரதராஜப் பெருமாள் கோயில்

**வரதராஜ பெருமாள் கோயில்** தமிழ்நாட்டில் கோயம்புத்தூர் மாவட்டம், சோழனூர் என்னும் ஊரில் அமைந்துள்ள பெருமாள் கோயிலாகும்.

## வரலாறு
இக்கோயில் பத்தொன்பதாம் நூற்றாண்டைச் சேர்ந்தது.

## கோயில் அமைப்பு
இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

## பூசைகள்
இக்கோயிலில் ஒருகாலப் பூசை நடக்கின்றது.

## மேற்கோள்கள்

பகுப்பு:கோயம்புத்தூர் மாவட்டத்திலுள்ள பெருமாள் கோயில்கள்
பகுப்பு:சரி பார்க்க வேண்டிய தானியக்கக் கோயில் கட்டுரைகள்
பண்ணாரி அம்மன் தொழில்நுட்பக் கல்லூரி

**பண்ணாரி அம்மன் தொழில்நுட்பக்கல்லூரி** (*Bannari Amman Institute of Technology*) தமிழ்நாடு, ஈரோடு மாவட்டம், சத்தியமங்கலத்தில் அமைந்துள்ள ஒரு தன்னாட்சி பொறியியல் கல்லூரி. இக்கல்லூரி பண்ணாரி அம்மன் குழுமத்தால் 1996 ஆம் ஆண்டு தொடங்கப்பட்டது. அண்ணா பல்கலைகழகத்தின் கீழ் வரும் கல்லூரிகளுள் ஒன்று. பொறியியல் மற்றும் மேலாண்மை கல்வியில் 19 இளங்கலை பாடப்பிரிவுகளும் 15 முதுகலை பாடப்பிரிவுகளும் வழங்கப்படுகின்றன. அனைத்து துறைகளும், ஆராய்ச்சி மையங்களாக அங்கீகரிக்கப்பட்டுள்ளது.

## சேர்க்கை
கல்லூரியில் இளங்கலை பொறியியல் சேர்க்கை அண்ணா பல்கலைகழக பொது பொறியியல் சேர்க்கை மூலமாக நடைபெறுகிறது. முதுகலை பொறியியல் சேர்க்கையானது பொது நுழைவுத் தேர்வின் தர வரிசை படி நடக்கிறது.

## மன்றங்கள் மற்றும் சமூக சேவை அமைப்புகள்
மாணவர்களின் தனித்திறமைகளை வளர்க்கவும் ,வெளிக்கொணரவும் ,தலைமை பண்புகளை வளர்க்கவும்,ஐம்பதுக்கும் மேற்பட்ட மன்றங்கள் செயல்படுகின்றன .

## நூலகம்
இங்குள்ள நூலகம், ஐந்து மாடி கட்டிடத்துடன் 83,000 புத்தகங்களையும், 400 இந்திய மற்றும் சர்வதேச பொறியியல் ஆய்வு இதழ்களையும் கொண்டுள்ளது.

## விடுதி
இக்கல்லூயில் மாணவர்களுக்காக நான்கு விடுதிகளும், மாணவிகளுக்காக ஐந்து விடுதிகளும் உள்ளன.

## மேற்கோள்கள்

## வெளியிணைப்புகள்
* 

பகுப்பு:சென்னை அண்ணா தொழில்நுட்பப் பல்கலைக்கழகத்துடன் இணைக்கப்பட்ட பொறியியல் கல்லூரிகள்
பகுப்பு:ஈரோடு மாவட்டத்திலுள்ள பொறியியல் கல்லூரிகள்
பகுப்பு:அண்ணா பல்கலைக்கழக இணைவுக்கல்லூரிகள்
நினைப்பதற்கு நேரமில்லை

**நினைப்பதற்கு நேரமில்லை** கே.எசு.கே. இயக்கத்தில் டி. கே. இராமச்சந்திரன் தயாரித்து நடித்த தமிழ்த் திரைப்படமாகும். இப்படத்தின் திரைக்கதையானது *டி. கே. ஆர். நாடக மன்றத்தால்* எழுதப்பட்டது. கே. வி. மகாதேவன் இசையமைத்த இத்திரைப்படத்தில் டி. கே. இராமச்சந்திரன், ஆர். முத்துராமன், சௌகார் ஜானகி , சந்திரகாந்தா ஆகியோர் முக்கிய வேடங்களிலும்,  வி. கே. ராமசாமி, மனோரமா, எஸ். ராமராவ் ஆகியோர் இதர துணை வேடங்களிலும் நடித்திருந்தனர்.

## நடிகர்கள்
* டி. கே. இராமச்சந்திரன் - சீதாராமன்
* ஆர். முத்துராமன் - செல்வம்
* சந்திரகாந்தா - ஜமுனா
* சௌகார் ஜானகி - இலட்சுமி
* .வி. கே. இராமசாமி - சிவசங்கரப் பிள்ளை
* மனோரமா - தங்கம்
* சீதாலட்சுமி - சிவகாமி
* எசு. ராமாராவ் - சிதம்பரம் (செல்வத்தின் வீட்டுப் பணியாளர்)
* புஷ்பமாலா - அஞ்சலை
* ஜெயந்தி - நடன அழகி, சிறப்புத் தோற்றம்
* என். என். கண்ணப்பா - காவல் அலுவலர்
* அங்கமுத்து - சிறப்புத் தோற்றம்

## பாடல்கள்

கே. வி. மகாதேவன் இசையமைத்த இத்திரைப்படத்தில் இடம்பெற்ற பாடல்களை வாலி , கண்ணதாசன், தஞ்சை வானன் ஆகியோர் எழுதியிருந்தனர்.

## மேற்கோள்கள்

## வெளியிணைப்புகள்

பகுப்பு:1963 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:கே. வி. மகாதேவன் இசையமைத்த தமிழ்த் திரைப்படங்கள்
பகுப்பு:வி. கே. ராமசாமி நடித்த திரைப்படங்கள்
சாவகச்சேரி பிரதேச சபை

**சாவகச்சேரி பிரதேச சபை** (*Chavakachcheri Divisional Council*) இலங்கையின் யாழ்ப்பாண மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். சாவகச்சேரி நகரசபைக்குள் அடங்கும் பகுதி தவிர்ந்த சாவகச்சேரி பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 200.90 சதுர மைல்கள். இதன் வடமராட்சி தென்மேற்கு பிரதேச சபையும்; கிழக்கில் பருத்தித்துறை பிரதேச சபை, கிளிநொச்சி மாவட்டம் என்பனவும்; தெற்கில் யாழ்ப்பாண நீரேரியும்; மேற்கில் நல்லூர் பிரதேச சபை, வலிகாமம் கிழக்கு பிரதேச சபை என்பனவும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல்  அறிமுகப்படுத்தப்பட்டது. இம்முறைப்படி, சாவகச்சேரி பிரதேச சபைக்கு 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 28 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள சாவகச்சேரி பிரதேச சபையின் ஆளுகைப் பிரதேசம் 17 வட்டாரங்களாகப் பிரிக்கப்பட்டுள்ளது. சாவகச்சேரி பிரதேச சபையின் கீழ் சாவகச்சேரி பிரதேச செயலாளர் பிரிவின் நிருவாக எல்லைகள் உள்ளடங்குகின்றன.

## தேர்தல் முடிவுகள்

### 1998 உள்ளாட்சித் தேர்தல்
29 சனவரி 1998 இல் இடம்பெற்ற உள்ளாட்சித் தேர்தல் முடிவு:

### 2011 உள்ளாட்சித் தேர்தல்
23 யூலை 2011 இல் இடம்பெற்ற உள்ளாட்சித் தேர்தல் முடிவுகள்:

### 2018 உள்ளாட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 17 உறுப்பினர்கள் வட்டாரங்களில் இருந்து நேரடியாகவும், 17 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 31 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

2018 தேர்தலில் சாவகச்சேரி பிரதேச சபையின் தலைவராக கந்தையா வாமதேவன் (மட்டுவில் சந்திரபுரம், இலங்கைத் தமிழரசுக் கட்சி), துணைத் தலைவராக செல்வரத்தினம் மயூரன் (விடத்தல்பளை-பாலாவி, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 17 உறுப்பினர்கள் வட்டாரங்களில் இருந்து நேரடியாகவும், 11 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 28 உறுப்பினர்கள் தேர்ந்தெடுக்கப்பட்டனர்.

2025 தேர்தலில் சாவகச்சேரி பிரதேச சபையின் தலைவராக பொன்னையா குகதாசன் (இலங்கைத் தமிழரசுக் கட்சி), துணைத் தலைவராக இராமநாதன் யோகேசுவரன், அகில இலங்கைத் தமிழ்க் காங்கிரசு ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:யாழ்ப்பாண மாவட்டப் பிரதேச சபைகள்
அலோரின் சாச்

**சாச்** (Chach of Alor) (கி பி 631-711) () கி பி ஏழாம் நூற்றாண்டின் நடுவிலிருந்து சிந்துப் பகுதிகளை ஆண்ட பிராமண அரச குலத்தைச் சேர்ந்த மன்னராவார்.
 
சிந்துவின் முன்னாள் மன்னர் இரண்டாம் இராய் சகாசியின் அரசவையில் முதலமைச்சராக இருந்த பிராமண குல சாச் என்ற பிராமணர், இராய் சகாசியின் மரணத்திற்குப் பின் தன்னை சிந்துவின் மன்னராக  முடிசூட்டிக் கொண்டார். பின்னர் மன்னரின் விதவை மனைவியை சாஜ் மன்னர் மணந்து கொண்டு பிராமண அரசசாட்சியை விரிவு படுத்தினார். இவரது வரலாறு, **சாச் நாமா** (Chach Nama) எனும் பாரசீக மொழியில் எழுதப்பட்ட வரலாற்று நூலில் விரிவாக கூறப்பட்டுள்ளது.

## வரலாறு

சாஜ் ஒரு பிராமணர் ஆவார்.இராய் வம்சத்தின் சிந்து மன்னர்  இரண்டாம் இராய் சகிராசின் முதலமைச்சராக இருந்தவர் சாஜ்.  மன்னர் இராய் சகிராசின் மறைவிற்குப் பின்னர், கி பி 632-இல் இறந்த மன்னரின் விதவையான பட்டத்து ராணியை, முதலமைச்சரான சாஜ் மணந்து கொண்டு, அரச குடும்பத்தவருள் ஒருவராக ஆனார். 
தனது உடன்பிறந்தவன் சந்திரன் என்பவனை தனது முதலமைச்சராகக் கொண்டு, தனது இராச்சியத்தின் பரப்புகளை போர்களால் விரிவுப்படுத்தினான். 631 முதல் 711 முடிய சிந்து பகுதிகளை சாச் ஆண்டார்.

மன்னர் சாச்சின் மறைவிற்குப் பின்னர் அவரது சகோதரன் சந்திரன் சிந்து நாட்டை எட்டு ஆண்டுகள் ஆட்சி புரிந்தான். பின்னர் மன்னர் சாச்சின் மூத்த மகன் இராஜா தாகீர் பட்டத்திற்கு வந்தான். 

## இதனையும் காண்க
* இராஜா தாகீர்
* பிராமண அரச குலம்
* பிராமண அரச குலங்கள்

## மேற்கோள்கள்

பகுப்பு:இந்திய அரசர்கள்
பகுப்பு:இந்திய அரச மரபுகள்
பகுப்பு:பிராமண அரச மரபுகள்
சத்தாதன்வன்

பகுப்பு:மௌரியர்கள்

**சத்தாதன்வன்** அல்லது **சத்தாதனுஸ்** (Shatadhanvan or  Shatadhanus) மௌரியப் பேரரசின் எட்டாவது பேரரசர் ஆவார். புராணக் குறிப்புகளின் படி, தேவவர்ம மௌரியனுக்குப் பின்னர் ஆட்சி வந்த சத்தாதன்வன் மௌரியப் பேரரசை கி.மு. 195 முதல் 187 முடிய ஏறத்தாழ எட்டு ஆண்டுகள் ஆட்சி செய்தார்.

இவரது ஆட்சிக் காலத்தில் பல்வேறு மன்னர்களின் தொடர் படையெடுப்பால், மௌரியப் பேரரசின் பகுதிகள் சுருங்கி, மகதப் பகுதி (தற்கால பிகார்) மட்டும் மௌரியப் பேரரசில் எஞ்சியிருந்தது. இவரது மறைவுக்குப் பின்னர், இவரின் மகன் பிரகத்திர மௌரியன் ஆட்சிக்கு வந்தார்.

## மேற்கோள்கள்

பகுப்பு:இந்தியப் பேரரசர்கள்
பகுப்பு:மௌரியப் பேரரசு
பகுப்பு:இந்திய வரலாறு
பகுப்பு:மௌரியர்கள்
அக்கினிமித்திரன்

**அக்கினிமித்திரன்** (Agnimitra)  () (ஆட்சிக் காலம் கி மு 149 – 141), மௌரியப் பேரரசை வீழ்த்திய புஷ்யமித்திர சுங்கன் நிறுவிய சுங்கப் பேரரசின் இரண்டாம் மன்னர் ஆவார். அக்கினிமித்திரன் கி மு 149-இல் சுங்கப் பேரரசின் மன்னரானார். வாயு புராணம் மற்றும் பிரம்மாண்ட புராணங்கள் அக்கினிமித்திரன் எட்டு ஆண்டுகள் ஆட்சி புரிந்தான் எனக் கூறுகிறது.

## வாரிசுகள்
கி மு 141-இல் அக்னிமித்திரனின் ஆட்சி முடிவுற்ற போது, அக்கினிமித்திரனின் மகன் வசுச்செயஸ்தா என்பவர் ஆட்சிக்கு வந்ததாக மச்ச புராணமும், சுச்ஜெயஸ்தா என்பவர் ஆட்சிக்கு வந்ததாக வாயு புராணம், பிரம்மாண்ட புராணம், விஷ்ணு புராணம் மற்றும் பாகவத புராணங்கள் குறிப்பிடுகிறது

## மேலும் படிக்க
**Indigenous States of Northern India (Circa 200 BC to 320 AD)* by Bela Lahiri, University of Calcutta,1974.

## மேற்கோள்கள்

## வெளி இணைப்புகள்
*List of rulers of Magadha on Bruce Gordon's *"Regnal Chronologies ".

பகுப்பு:இந்தியப் பேரரசர்கள்
பகுப்பு:சுங்கப் பேரரசு
அன்னபூர்ணா - 28 (நெல்)

**அன்னபூர்ணா 28** *(Annapurna 28)* என்பது; 1971 ஆம் ஆண்டுவாக்கில் அறிமுகப்படுத்தப்பட்ட, ஈரநில, சாகுபடிக்கு ஏற்ற குறுகியகால நெல் வகையாகும். 100 - 105 நாட்களில் அறுவடைக்கு வரக்கூடிய இந்த நெல் இரகம், பூர்வீக தைச்சுங் - 1 என்ற நெல் இரகத்தையும், பட்டாம்பி - 10 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு 3000 - 4000 கிலோ (*30-40 Q/ha*) மகசூல் தரவல்ல இதன் நெல், சிவப்பு நிறத்தில் உள்ளது.

## ஒத்த பெயரில் மற்றவை
* அன்னபூர்ணா 1 (நேபாள மலைத்தொடர்)
* அன்னபூர்ணா கௌரிசங்கர் (கோவை உணவகம்)

## சான்றுகள்

பகுப்பு:நெல் வகைகள்
கியார்கு ஆத்தோ கெர்மனோவிச் சுத்ரூவ

**கியார்கு ஆத்தோ கெர்மனோவிச் சுத்ரூவ (Georg Otto Hermann Struve)** (; 29 திசம்பர் 1886 – 10 ஜூன் 1933) ஒரு செருமானிய வானியலாளர் ஆவார். இவர் எர்மன் சுத்ரூவ அவர்களின் மகனாவார்.

கியார்கு 1886 இல் முந்தைய உருசிய பேர்ரசைச் சார்ந்த உரோமனோவ் அரசு குடும்பத்தில் சாரோசுகோயெ செலோவில் பிறந்துள்ளார்.இந்த இடம் புனித பீட்டர்சுபர்கு நடுப்பகுதியில் இருந்து 26 கி.மீ தொலைவில் அமைந்துள்ளது. இவரது குடும்பம் 1895 இல் கோனிக்சுபர்குக்கு குடிபெயர்ந்துள்ளது. அங்குள்ல பள்ளியில் படித்த பிறகு இவர் 1905 முதல் 1910 வரை பெர்லின் பல்கலைக்கழகத்திலும் ஐடெல்பர்கு பல்கலைக்கழகத்திலும் பயின்றுள்ளார். இவர் 1910 முனைவர் பட்டம் பெற்றதும் அங்கு 1914 வரை 1போன் வான்காணகத்திலும் அம்பர்கு-பெர்கேடோர்ஃப் வான்காணகத்திலும் பணிபுரிந்துள்ளார். பிரகு வில்கெல்ம்சாவெனில் இருந்த நாவாயியல் வான்காணகத்தில் 1914 முதல் 1919 வரை பணிபுரிந்தார். பின்னர், இவர் தன் தந்தையார் எர்மன் சுத்ரூவ நிறுவிய பெர்லின் பாபேல்சுபர்கு வான்காணகத்தில் 1919இல் சேர்ந்தார். இங்கே இவர் வான்கோள இயக்கவியலைப் பயின்று தன் தந்தையாருடன் பணிபுரியலானார்.அப்போது காரிக்கோள், யுரேனசு (வருணன்) ஆகியவற்றின் இயக்கங்களை ஆய்வு செய்தார். காரிக்கோளின் நிலாக்களை நோக்கிட இவர் இலிக் வான்காணகத்துக்குச் சென்றார். அங்கே இவர் தன் ஒன்றுவிட்ட உறவினர் ஆட்டோ சுத்ரூவவைச் சந்தித்தார். இதே நோக்கத்துக்காக இவர் தென்னாப்பிரிக்காவில் உள்ள ஒன்றிய வான்காணகத்துக்கு 1926 இல்  சென்றார். அங்கே இவர் தரமுள்ள காரி நிலாக்களின் உருப்படிமங்களைப் படம்பிடித்தார். இவர் 1930 வாக்கில் ஈராசு பரப்புரையில் கலந்துகொண்டு குறுங்கோள் 433 ஈராசு நோக்கிடுகளைப் பயன்படுத்தி, சூரிய இடமாறு தோற்றப் பிழையைக் கண்டுபிடித்தார். சுத்ரூவ அமெரிக்க வான்காணகங்களையும் பயன்கொண்டுள்ளார். ய்ரெக்கேசு வான்காணகத்தில் தனொன்றுவிட்ட உரனிர் ஆட்டொவை மீண்டும் சந்தித்து தன் தாத்தா ஆட்டோ வில்கெல்ம் வான் சுத்ரூவ அவர்களின் சீட்டா காங்கிரீ எனும் சிக்கலான பன்மை விண்மீன் அமைப்பின் நோக்கிடுகளை மீள பகுத்தாய்ந்துள்ளார்.

இவர் பிரசியத் தளபதியின் மகளாகிய மேரி வான் மோக்கை மணந்தார். இவர்களுக்கு இருமகன்கள் உண்டு. இவரில் வில்பிரீடு செருமனியிலுள்ள வில்கெல்ம்சாவெனில் 1914 இல் பிறந்தார்.செருமனியிலுள்ல கார்ல்சுருகேவில் 1992 இல் இறந்தார். மற்றொரு மகன் இரீன்கார்த் ஆவார். வில்பிரீடு வானியலிலும் ஒலியியலிலும் ஈடுபட்டார். இரீன்கார்த் இரண்டாம் உலகப் போரில் 1943 இல் இறந்தார். On May 28, 1933, Georg Struve was taken to the hospital with an acute pneumonia and died on June 10.

## மேற்கோள்கள்

பகுப்பு:உருசிய வானியலாளர்கள்
பகுப்பு:செருமானிய வானியலாளர்கள்
பகுப்பு:1886 பிறப்புகள்
பகுப்பு:1933 இறப்புகள்
டி. கே. இராமச்சந்திரன்

**டி. கே. இராமச்சந்திரன்** (இறப்பு: அக்டோபர் 1993) இந்தியத் திரைப்பட நடிகரும் தயாரிப்பாளரும் ஆவார். கதாநாயகனாகவும் வில்லனாகவும் பல திரைப்படங்களில் நடித்துள்ளார். 1966 ஆவது ஆண்டில் பெரிய மனிதன் திரைப்படத்தை தனது *சரசுவதி தயாரிப்பகம்* நிறுவனத்தின் மூலமாக தயாரித்தார். கே. சி. கே. கிருஷ்ண மூர்த்தி இயக்கத்தில் உதய் சந்திரிகாவுடன் இவரும் நடித்திருந்தார். ரஜினிகாந்த் நடித்த பைரவி உட்பட 1970 களில் வெளியான பல்வேறு திரைப்படங்களில் நடித்தவர்.

## பங்காற்றிய திரைப்படங்களில் சில

### நடித்த திரைப்படங்கள்
*திகம்பர சாமியார் (1951)
*மோகனசுந்தரம் (1951)
*மேனகா (1955)
*எல்லாம் இன்பமயம் (1955)
*மதுரை வீரன் (1956)
*வஞ்சிக்கோட்டை வாலிபன் (1958)
*ராஜா தேசிங்கு (1960)
*நினைப்பதற்கு நேரமில்லை (1963)
*பைரவி (1978)
*அவள் யார்
*அழகு நிலா
*சங்கிலித்தேவன்
*சவுக்கடி சந்திரகாந்தா
*சிங்காரி
*சின்னதுரை
*டவுன் பஸ்
*தங்கம் மனசு தங்கம்
*தந்தைக்குப்பின் தமையன்
*தலை கொடுத்தான் தம்பி
*தாயைப்போல பிள்ளை நூலைப்போல சேலை
*திருடர்கள் ஜாக்கிரதை
*தேடி வந்த செல்வம்
*நான் வளர்த்த தங்கை
*பணம்
*பாஞ்சாலி
*பூங்கோதை
*பெரிய மனிதன்
*போன மச்சான் திரும்பி வந்தான்
*மாங்கல்ய பாக்கியம்
*முதலாளி
*லட்சுமி

### தயாரித்த திரைப்படங்கள்
*நினைப்பதற்கு நேரமில்லை (1963)
*பெரிய மனிதன் (1966)

## மேற்கோள்கள்கள்

## வெளியிணைப்புகள்

பகுப்பு:தமிழ்த் திரைப்பட நடிகர்கள்
பகுப்பு:இந்தியத் திரைப்பட நடிகர்கள்
பகுப்பு:தமிழ்த் திரைப்படத் தயாரிப்பாளர்கள்
பகுப்பு:இந்தியத் திரைப்படத் தயாரிப்பாளர்கள்
பகுப்பு:1993 இறப்புகள்
கரைச்சி பிரதேச சபை

**கரைச்சி பிரதேச சபை** (*Karachchi Divisional Council*) இலங்கையின் கிளிநொச்சி மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். கரைச்சி பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 620.66 சதுர மைல்கள். இதன் வடக்கில் பச்சிலைப்பள்ளி பிரதேச சபை, யாழ்ப்பாண மாவட்டம் என்பனவும்; கிழக்கில் முல்லைத்தீவு மாவட்டமும்; தெற்கில் முல்லைத்தீவு மாவட்டம், மன்னார் மாவட்டம் என்பனவும்; மேற்கில் பூநகரி பிரதேச சபையும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 21 உறுப்பினர்கள் வட்டாரங்களில் இருந்து நேரடியாகவும், 16 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 37 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள கரைச்சி பிரதேச சபையின் ஆளுகைப் பிரதேசம் 21 வட்டாரங்களாகப் பிரிக்கப்பட்டுள்ளது. கரைச்சி பிரதேச சபையின் கீழ் கரைச்சி பிரதேச செயலாளர் பிரிவின் நிருவாக எல்லைகள் உள்ளடங்குகின்றன. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.

## தேர்தல் முடிவுகள்

### 2011 உள்ளாட்சித் தேர்தல்
23 யூலை 2011 உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 21 உறுப்பினர்கள் வட்டாரங்களில் இருந்து நேரடியாகவும், 14 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 35 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

கரைச்சி பிரதேச சபையின் தலைவராக அருணாசலம் வேழமாலிகிதன் (கணேசபுரம், இலங்கைத் தமிழரசுக் கட்சி), துணைத் தலைவராக சின்னையா தவபாலன் (கண்டாவளை, இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளாட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 21 உறுப்பினர்கள் வட்டாரங்களில் இருந்து நேரடியாகவும், 16 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 37 உறுப்பினர்கள் தேர்ந்தெடுக்கப்பட்டனர்.

கரைச்சி பிரதேச சபையின் தலைவராக அருணாசலம் வேழமாலிகிதன் (இலங்கைத் தமிழரசுக் கட்சி), துணைத் தலைவராக புஸ்பநாதன் சிவகுமார் (இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:கிளிநொச்சி மாவட்டப் பிரதேச சபைகள்
ஆட்டோ வில்கெல்ம் வான் சுத்ரூவ

**ஆட்டோ வில்கெல்ம் வான் சுத்ரூவ**  *(Otto Wilhelm von Struve)* (மே 7, 1819 (Julian calendar: ஏப்பிரல் 25) – ஏப்பிரல் 14, 1905) ஓர் உருசிய வானியலாளர் ஆவார். உருசிய மொழியில் இவர் பெயர் வழக்கமாக, **ஆத்தோ வாசில்யேவிச் சுத்ரூவ** *(Otto Vasil'evich Struve)* (Отто Васильевич Струве) என அமைகிறது. இவரது தந்தையார், [பிரீட்ரிக் கியார்கு வில்கெல்ம் வான் சுத்ரூவ]வும் இவரும் 19 ஆம் நூற்றாண்டின் தலைசிறந்த வானியலாளர்களாக்க் கருதப்படுகின்றனர். இவர் 1862 முதல் 1889 வரை புல்கொவோ வான்காணகத்தின் தலையேற்றிருந்தார். இவர் உருசிய அறிவியல் கல்விக்கழகத்தின் முன்னணி உறுப்பினராக விளங்கினார்.

==சொந்தவாழ்க்கையும் இறுதிக் காலமும்==




==தகைமைகளும் விருதுகளும்==

இவர் 1840 இல் வெளியாகிய  "சூரியக் குடும்பத்தின் சீரியக்கத்தின் தலையாட்ட மாறிலியைத் தீர்மானித்தல்"  எனும் ஆய்வுரைக்காக 1950 இல் அரசு வானியல் கழகத்தின் பொற்பதக்கத்தை வென்றார் . இவர் 1852 முதல் 1889 வரை சுவீடிய அரசு அறிவியல் கல்விக்கழகத்தின் உறுப்பினராக இருந்தார்.அதேகாலத்தில் இவர் உருசிய அறிவியல் கல்விக்கழகத்தில் உறிப்பினராக இருந்து, 1856 இல் அதன் கல்வியியலாலரானார். இவர் 1874இல் நெதர்லாந்து அரசு கலை, அறிவியல் கல்விக்கழகத்தின் அயல்நாட்டு உறுப்பினரானார். [குறுங்கோள் 768 சுத்ரூவீனா  ஆட்டொ வில்கெல்ம், பிரீட்ரிக் கியார்கு வில்கெல்ம்,  எர்மன் சுத்ரூவ ஆகியோரின் நினைவாகப் பெயர் இடப்பட்டுள்ளது; நிலாவின் சுத்ரூவ குழிப்பள்ளம் வேறு மூன்று சுத்ரூவ குடும்ப உறுப்பினர்கள் பெயரில் அழைக்கப்படுகிறது:அதாவது.  பிரீட்ரிக் கியார்கு வில்கெல்ம், ஆட்டோ விகெல்ம், ஆட்டோ சுத்ரூவ ஆகியோரின் நினைவாகப் பெயர் இடப்பட்டுள்ளது. சுத்ரூவ புவியளவை வில் (Struve Geodetic Arc) 2005 இல் உலக மரபுப் பட்டியலில் சேர்க்கபட்டது.

## மேற்கோள்கள்

## மேலும் படிக்க
*
*

பகுப்பு:1819 பிறப்புகள்
பகுப்பு:1905 இறப்புகள்
பகுப்பு:உருசிய வானியலாளர்கள்
மாந்தை மேற்கு பிரதேச சபை

**மாந்தை மேற்கு பிரதேச சபை** (*Manthai West Pradeshiya Sabha*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். மாந்தை மேற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 1181.33 சதுர மைல்கள். இதன் வடக்கில் கிளிநொச்சி மாவட்டமும்; கிழக்கில் முல்லைத்தீவு மாவட்டம், வவுனியா மாவட்டம் என்பனவும்; தெற்கில் நானாட்டான் பிரதேச சபை, வவுனியா மாவட்டம் என்பனவும், மேற்கில் மன்னார் பிரதேச சபை, கடல் என்பனவும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மன்னார் பிரதேச சபைக்கு 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 21 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மாந்தை மேற்கு பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. மாந்தை மேற்கு பிரதேச சபையின் கீழ் மாந்தை மேற்கு பிரதேச செயலாளர் பிரிவின் நிருவாக எல்லைகள் உள்ளடங்குகின்றன.
# வெள்ளாங்குளம்
# இலுப்பைக் கடவை
# பெரியமடு
# விடத்தல்தீவு (2 உறுப்பினர்கள்)
# நெடுங்கண்டல்
# ஆட்காட்டிவெளி
# அடம்பன்
# வட்டக்கண்டல் (2 உறுப்பினர்கள்)
# மடு
# இரணை இலுப்பைக்குளம்
# காக்கையன்குளம்

## தேர்தல் முடிவுகள்
### 2011 உள்ளூராட்சித் தேர்தல்
23 யூலை 2011 உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 13 உறுப்பினர்கள் வட்டாரங்களில் இருந்து நேரடியாகவும், 12 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 25 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

மாந்தை மேற்கு பிரதேச சபையின் தலைவராக ஆசிர்வாதம் சந்தியோகு (அடம்பன், ஐக்கிய தேசியக் கட்சி), துணைத் தலைவராக முகம்மது அனீபா முகம்மது தௌபீக்  (இலங்கை சுதந்திரக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 13 உறுப்பினர்கள் வட்டாரங்களில் இருந்து நேரடியாகவும், 8 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர்:

2025 தேர்தலில் மாந்தை மேற்கு பிரதேச சபையின் தலைவராக ஞானப்பிரகாசம் பிரேம்குமார் (சனநாயகத் தமிழ்த் தேசியக் கூட்டணி), துணைத் தலைவராக நிசாம் நிஜாத் (தேசிய மக்கள் சக்தி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மன்னார் மாவட்டப் பிரதேச சபைகள்
மன்னார் பிரதேச சபை

**மன்னார் பிரதேச சபை** (*Mannar Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். மன்னார் நகரசபைப் பகுதி தவிர்ந்த மன்னார் பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 189.35 சதுர மைல்கள். இதற்குள் தலைமன்னார்த் தீவின் பெரும் பகுதியும், தலைநிலத்தில் உள்ள உயிலங்குளம் பகுதியும் அடங்கியுள்ளன. தலைமன்னார்த் தீவின் தெற்கு பகுதியில் மன்னார் நகரசபையுடன் பொது எல்லையைக் கொண்டுள்ள ஒரு சிறு பகுதி தவிர ஏனைய பகுதிகள் கடலால் சூழப்பட்டுள்ளன. தலை நிலத்தில், இதன் வடக்கில் நீரேரியும்; கிழக்கில் மாந்தை மேற்கு பிரதேச சபையும்; தெற்கிலும், மேற்கிலும் நானாட்டான் பிரதேச சபையும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மன்னார் பிரதேச சபைக்கு 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 22 உறுப்பினர்கள் தேர்ந்தெடுக்கப்படுகின்றனர்.

## வட்டாரங்கள்
26ம் இலக்க 2015 ஆகத்து 21 அதிவிசேட வர்த்தமானி அறிவித்தலின் மூலம் உள்ளுராட்சி அதிகார சபைகள் தேர்தல் கட்டளை சட்டத்தின் 3ஆவது பிரிவின் கீழ் உள்ளுராட்சி அதிகார சபையின் ஆளுகைப் பிரதேசத்தின் எல்லைகள் வரையறை செய்யப்பட்டுள்ளன. இவ்வாறு வரையறை செய்யப்பட்டுள்ள மன்னார் பிரதேச சபையின் ஆளுகைப் பிரதேசம் 11 வட்டாரங்களாகப் பிரிக்கப்பட்டுள்ளது. மன்னார் பிரதேச சபையின் கீழ் மன்னார் நகரசபைப் பகுதி தவிர்ந்த மன்னார் பிரதேச செயலாளர் பிரிவின் நிருவாக எல்லைகள் உள்ளடங்குகின்றன.
# தலைமன்னார்
# தலைமன்னார் துறை
# துள்ளுகுடியிருப்பு
# பேசாலை
# பேசாலை தெற்கு
# சிறுதோப்பு
# புதுக்குடியிருப்பு
# எருக்கலம்பிட்டி
# தாழ்வுபாடு
# தாராபுரம்
# உயிலங்குளம் (2 உறுப்பினர்கள்)

## தேர்தல் முடிவுகள்
### 2011 உள்ளூராட்சித் தேர்தல்
23 யூலை 2011 உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 12 உறுப்பினர்கள் வட்டாரங்களில் இருந்து நேரடியாகவும், 9 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 21 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

மன்னார் பிரதேச சபையின் தலைவராக சாகுல்கமீது முகம்மது முசாகிர் (புதுக்குடியிருப்பு, ஐக்கிய தேசியக் கட்சி), துணைத் தலைவராக மொகமது இசுமாயில் மொகமது இசதீன்  (எருக்கலம்பிட்டி, சிறீலங்கா முஸ்லிம் காங்கிரசு) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்: 12 உறுப்பினர்கள் வட்டாரங்களில் இருந்து நேரடியாகவும், 10 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 22 உறுப்பினர்கள் தேர்ந்தெடுக்கப்பட்டனர்:

2025 தேர்தலில் மன்னார் பிரதேச சபையின் தலைவராக ஏ. ஜே. எம். சப்ரான் (அகில இலங்கை மக்கள் காங்கிரசு), துணைத் தலைவராக ரொயிட்டன் சாந்தினி குரூசு (சனநாயகத் தமிழ்த் தேசியக் கூட்டணி) ஆகியோர் தெரிவு செய்யப்பட்டனர்.

## மேற்கோள்கள்

பகுப்பு:மன்னார் மாவட்டப் பிரதேச சபைகள்
முசலி பிரதேச சபை

**முசலி பிரதேச சபை** (*Musali Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். முசலி பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 458.25 சதுர மைல்கள். இதன் வடக்கில் நானாட்டான் பிரதேச சபையும்; கிழக்கில் நானாட்டான் பிரதேச சபை, அனுராதபுரம் மாவட்டம் என்பனவும்; தெற்கில் புத்தளம் மாவட்டமும், மேற்கில் கடலும் எல்லைகளாக உள்ளன. இச்சபைக்கான உறுப்பினர்களும், சபையின் தலைவரும் நேரடியாக மக்களால் தெரிவுசெய்யப்படுகின்றனர். முசலி பிரதேச சபையில் 9 உறுப்பினர்கள் உள்ளனர். இந்த 9 உறுப்பினர்களும் விகிதாசார பிரதிநிதித்துவ முறையில் இடம்பெறும் தேர்தல் ஊடாகத் தெரிவு செய்யப்படுகின்றனர்.

## வட்டாரங்கள்
முசலி பிரதேச சபைப் பகுதி 10 வட்டாரங்களாகப் பிரிக்கப்பட்டுள்ளது. இவ்வட்டாரங்களின் இலக்கம், பெயர், அவற்றில் அடங்கியுள்ள கிராம உத்தியோகத்தர் பிரிவுகள் பற்றிய விபரங்களைக் கீழேயுள்ள அட்டவணையில் காணலாம்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்:

## மேற்கோள்கள்

பகுப்பு:மன்னார் மாவட்டப் பிரதேச சபைகள்
இராஜா தாகீர்

**இராஜா தாகீர் சென்**  (; ,  கி பி  661 – 712) தற்கால சிந்துவை,  கி பி 679 முதல் 712 முடிய ஆண்ட பிராமண அரச குல இறுதி இந்து மன்னராவார்.ராஜா சாச் - ராணி சுகாநதி இணையருக்குப் பிறந்தவர். ராஜா சாச்சின் மறைவிற்குப் பின் ஆட்சிக்கு வந்த இவரது சித்தப்பா சந்திரனின் மறைவிற்குப் பிறகு ராஜா தாகீர் சிந்துவின் மன்னராக பட்டம் சூட்டிக் கொண்டார். 
இவர் ஆண்ட புஷ்கர்ணா இராச்சியத்தில், தற்கால பாகிஸ்தானின் சிந்து, பலுசிஸ்தான், பஞ்சாப் பகுதிகள்,   ஈரானின் தெற்கு மற்றும் கிழக்குப் பகுதிகளும்,  ஆப்கானித்தானின் பகுதிகளும் அடங்கியிருந்தன.

இந்தியா மீதான இசுலாமிய படையெடுப்புகளின் போது உமையா கலீபகத்தின் அரபுப் படைத்தலைவர் முகமது பின் காசிம் என்பவரால் ராஜா தாகீர் சிறை பிடிக்கப்பட்டு, பின்னர் ராஜா தாகீரின் தலை கொய்யப்பட்டு, உமையா கலீபகத்தின் ஆளுநருக்கு அனுப்பி வைக்கப்பட்டது. போரின் முடிவில் பெரும்பாலான அரச குடும்ப பெண்டிர் அரபு போர் வீரர்களிடமிருந்து தங்களின் கற்பை காத்துக் கொள்ள, கூட்டுத் தீக்குளிப்பு செய்து கொண்டு மாண்டனர்.

சிந்து மீதான அரபியர்கள் படையெடுப்புகள் குறித்து விளக்கும் பாரசீக மொழி நூலான சாச் நாமாவில் பிராமண அரச குலம் ஆண்ட சிந்து பகுதிகளையும், சிந்துவில் நடந்த அரேபியர்களின் ஆக்கிரமிப்புகளை விளக்குகிறது.

## இதனையும் காண்க
* பிராமண அரச குலங்கள் 
* இராய் வம்சம்

## அடிக்குறிப்புகள்

## ஆதாரங்கள்
* Mirza Kalichbeg Fredunbeg: The Chachnamah, An Ancient History of Sind, Giving the Hindu period down to the Arab Conquest. Translated by from the Persian by, Commissioners Press 1900 http://persian.packhum.org/persian/pf?file=12701030&ct=0 
* R. C. Majumdar, H.C. Roychandra and Kalikinkar Ditta : An Advanced History of India, Part II,
* Tareekh-Sind, By Mavlana Syed Abu Zafar Nadvi
* Wink, Andre, *Al Hind the Making of the Indo Islamic World*, Brill Academic Publishers, Jan 1, 1996, 

பகுப்பு:இந்தியப் பேரரசர்கள்
பகுப்பு:பாக்கித்தான் வரலாறு
பகுப்பு:சிந்து மாகாணம்
நானாட்டான் பிரதேச சபை

**நானாட்டான் பிரதேச சபை** (*Nanattan Divisional Council*) இலங்கையின் மன்னார் மாவட்டத்தில் அமைந்துள்ள உள்ளூராட்சி அமைப்புக்களுள் ஒன்று ஆகும். நானாட்டான் மேற்கு பிரதேச செயலாளர் பிரிவில் அடங்கும் பகுதிகள் இப்பிரதேச சபைக்குள் அடங்குகின்றன. இதன் மொத்தப் பரப்பளவு 271.28 சதுர மைல்கள். இதன் வடக்கில் மன்னார் பிரதேச சபையும்; கிழக்கில் மாந்தை மேற்கு பிரதேச சபை, வவுனியா மாவட்டம் என்பனவும்; தெற்கில் அனுராதபுர மாவட்டமும், மேற்கில் முசலி பிரதேச சபை, கடல் என்பனவும் எல்லைகளாக உள்ளன. இச்சபைக்கான உறுப்பினர்கள் நேரடியாக மக்களால் தெரிவுசெய்யப்படுகின்றனர். 2018 ஆம் ஆண்டு முதல் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, மன்னார் பிரதேச சபைக்கு 10 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும், மொத்தம் 17 உறுப்பினர்கள் தேர்ந்தெடுக்கப்படுகின்றனர்.

## தேர்தல் முடிவுகள்
### 2011 உள்ளூராட்சித் தேர்தல்
23 யூலை 2011 உள்ளாட்சித் தேர்தல் முடிவுகள்:

### 2018 உள்ளூராட்சித் தேர்தல்
2018 பெப்ரவரி 10 இல் நடைபெற்ற உள்ளூராட்சித் தேர்தல்களில் முதல் தடவையாகக் கலப்பு முறைத் தேர்தல் அறிமுகப்படுத்தப்பட்டது. இம்முறைப்படி, 10 உறுப்பினர்கள் வட்டாரங்களில் இருந்து நேரடியாகவும், 6 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 16 உறுப்பினர்கள் தேர்ந்தெடுக்கப்பட்டனர். தேர்தல் முடிவுகள் வருமாறு:

நானாட்டான் பிரதேச சபையின் தலைவராக திருச்செல்வம் பரஞ்சோதி (முருங்கன், இலங்கைத் தமிழரசுக் கட்சி), துணைத் தலைவராக பேதுருப்பிள்ளை லூர்துநாயகம் பிள்ளை  (வாழ்க்கைப்பட்டான் கண்டல், இலங்கைத் தமிழரசுக் கட்சி) ஆகியோர் தெரிவு செய்யப்பட்டனர்.

### 2025 உள்ளூராட்சித் தேர்தல்
2025 மே 6 இல் நடைபெற்ற உள்ளூராட்சித் தேர்தல் முடிவுகள்:  10 உறுப்பினர்கள் வட்டாரங்களில் இருந்து நேரடியாகவும், 7 உறுப்பினர்கள் விகிதாசாரப் பிரதிநிதித்துவத் தேர்தல் முறையிலும் மொத்தம் 17 உறுப்பினர்கள் தேர்ந்தெடுக்கப்பட்டனர்:

2025 தேர்தலில் நானாட்டான் பிரதேச சபையின் தலைவராக அன்ரன் அன்றூராஜன் (தேசிய மக்கள் சக்தி, துணைத் தலைவராக மரியதாசன் ஞானராஜ் சோசை (வங்காலை வடக்கு, ஐக்கிய மக்கள் சக்தி) ஆகியோர் தெரிவு செய்யப்பட்டனர்.

## மேற்கோள்கள்

## வெளி இணைப்புகள்
* நானாட்டான் பிரதேச சபை

பகுப்பு:மன்னார் மாவட்டப் பிரதேச சபைகள்
முத்துரங்கம் அரசினர் கலைக் கல்லூரி

**முத்துரங்கம் அரசினர் கலைக் கல்லூரி** இந்திய மாநிலம் தமிழ்நாட்டின் வேலூரில் செயல்பட்டுவரும் அரசினர் தன்னாட்சிக் கலைக் கல்லூரியாகும். 1965 நவம்பர் 01 அன்று தொடங்கப்பட்ட இக்கல்லூரி தற்போது திருவள்ளுவர் பல்கலைக்கழகத்தின் உறுப்புக் கல்லூரியாக செயல்பட்டு வருகிறது.

## வரலாறு
முத்துரங்கம் கலைக் கல்லூரியானது 1965 ஆவது ஆண்டில் அப்போதைய தமிழக முதல்வர் பக்தவத்சலம் அவர்களால் திறந்து வைக்கப்பட்டது. 

## மேற்கோள்கள்

## வெளியிணைப்புகள்
*

பகுப்பு:வேலூர் மாவட்டத்திலுள்ள அரசினர் கலைக் கல்லூரிகள்
பகுப்பு:திருவள்ளுவர் பல்கலைக்கழக இணைவுக்கல்லூரிகள்
அருச்சுனயானர்கள்

**அருச்சுனயானர்கள்**  (Arjunayana, Arjunavana, Arjunavayana) சுங்கப் பேரரசின் காலத்தில், இந்தியத் துணைக்கண்டத்தின் பண்டைய பஞ்சாப்  பகுதி அல்லது வடமேற்கு இராஜஸ்தான் பகுதியில் கி மு 185 - 73 காலத்தில் வாழ்ந்த பண்டைய குடியரசு அரசியல் முறையில் வாழ்ந்த மக்கள் ஆவார்.

கி பி 335 – 380 காலத்திய சமுத்திரகுப்தரின் அலகாபாத் கல்வெட்டுகளில், குப்தப் பேரரசின் மேற்கு எல்லை  ஓரத்தில் குடியரசு தத்துவத்துடன் தன்னாட்சியுடன் வாழ்ந்த அருச்சுனயான மக்கள் குறித்தான செய்திகள் உள்ளது.

கி பி ஆறாம் நூற்றாண்டில் வாழ்ந்த வராகமிகிரர் எழுதிய  பிரகத் சம்ஹிதை நூலில் அருச்சுனாய மக்கள் குறித்தான செய்திகள் உள்ளது.

## இதனையும் காண்க
* யௌதேயர்கள்
* பௌரவர்கள்
* குலிந்தர்கள்
* காம்போஜர்கள் 
* மகாஜனபதம்

## மேற்கோள்கள்

பகுப்பு:மகாஜனபதம்
பகுப்பு:இராஜஸ்தான் வரலாறு
பகுப்பு:பஞ்சாபின் வரலாறு
பகுப்பு:இந்து சமய தொன்மவியல் இனக்குழுக்கள்
ஆர். எம். நௌசாத்

**ஆர். எம். நௌசாத்** (பிறப்பு: செப்டம்பர் 5, 1960) இலங்கையின் கிழக்கு மாகாணத்தைச் சேர்ந்த கவிஞரும், சிறுகதை, புதின எழுத்தாளரும் ஆவார். *தீரன்* என்ற புனைபெயரிலும் எழுதுபவர்.

## வாழ்க்கைக் குறிப்பு
நௌசாத் சாய்ந்தமருது ஊரில் ராசிக் காரியப்பர், ஹாஜரா ஆகியோருக்குப் பிறந்தவர். அஞ்சல் அதிபராகப் பணியாற்றி ஓய்வு பெற்றவர். மனைவி பெயர் பாத்திமா றிபாயா, இவர்களுக்கு மூன்று பிள்ளைகள் உள்ளனர். 1978 ஆம் ஆண்டு முதல் எழுதி வரும் இவர் தூது என்ற பெயரில் கவிதைச் சிற்றிதழ் ஒன்றை வெளியிட்டுள்ளார்.

## எழுதிய நூல்கள்
**வல்லமை தாராயோ..* (சிறுகதைத் தொகுதி, 2000)
**வெள்ளிவிரல் (சிறுகதைத் தொகுதி, 2011)
**பள்ளிமுனைக் கிராமத்தின் கதை* (2003)
**வானவில்ல்லிலே ஒரு கவிதை கேளு* (2005)
**நட்டுமை (புதினம், 2009)
**கொல்வதெழுதுதல் 90* (புதினம், 2013)
**வக்காத்துக் குளம் (குறுநாவல். 2021 )*
*தீரதம் (சிறுகதை தொகுப்பு. 2019)
*ஆழித்தாயே அழித்தாயே... (சுனாமி. காவியம்.2014)
*குறு நெல். (குறும்பாக்கள்.2021)
*அபாயா என் கறுப்பு வானம்.(கவிதைகள்..மின்நூல்..பிரதிலிபி வெளியீடு) 
*முத்திரையிடப்பட்ட மது (கவிதை தொகுதி.2022)

## பரிசுகளும் விருதுகளும்
**நட்டுமை* நாவல் காலச்சுவடு சுந்தர ராமசாமி 75 பவழவிழா இலக்கியப்போட்டியில் முதற் பரிசு பெற்றது.
**வக்காத்துக் குளம்* நாவல் அக்கினிக் குஞ்சு இணையம் நடத்திய எஸ்.பொ. நினைவு நாவல் போட்டியில் மூன்றாம் பரிசு பெற்றது.
**வெள்ளிவிரல்* சிறுகதைத் தொகுதிக்கு  2011ல் இலங்கை அரசின் தேசிய அரச சாகித்திய விருதும் கிழக்கு மாகாண சாகித்திய விருதும் கிடைத்தன.
**சாகும் தலம்* சிறுகதை எழுத்தாளர் சுஜாதா அறக்கட்டளை நிறுவனம் நடத்திய அறிவியல் புனைகதைப் போட்டியில் சிறப்புப் பரிசு பெற்றது.
**தாய் மொழி* சிறுகதை ஞானம் மாசிகை நடத்திய புலோலியூர் க. சதாசிவம் நினைவுச் சிறுகதைப் போட்டியில் முதற்பரிசு பெற்றது.

## மேற்கோள்கள்

பகுப்பு:1960 பிறப்புகள்
பகுப்பு:அம்பாறை மாவட்ட நபர்கள்
பகுப்பு:இலங்கை முஸ்லிம் எழுத்தாளர்கள்
அலெக்சாந்தர் அலெக்சாந்திரோவிச் மீகைலோவ்

**அலெக்சாந்தர் அலெக்சாந்திரோவிச் மீகைலோவ்** *(Aleksandr Aleksandrovich Mikhailov)* (ஏப்பிரல் 26 (N.S. date, ஏப்பிரல் 14 O.S.), 1888, மோர்சான்சுகு - செப்டம்பர் 29, 1983) ஓர் உருசிய வானியலாளர் ஆவார். இவர் சோவியத் அறிவியல் கல்விக்கழக உறுப்பினர் ஆவார். இவர் 1947 முதல் 1982 வரை புல்கோவோ வான்காணகத்தில் பணிபுரிந்தார். இவர் 1964 வரை அதன் இயக்குநராக இருந்து இலெனின்கிராது வீழ்ச்சிக்குப் பிறகான  போருக்குப் பிந்திய புத்துயிர்ப்புக்கு வித்திட்டவரெனப் பெயர்பெற்றார்.|access-date=2017-03-26 |archive-date=2005-01-24 |archive-url=https://web.archive.org/web/20050124062344/http://neopage.nm.ru/ENG/GENERAL/p05.htm |url-status=dead }}

இவரது முதல் ஆய்வுரைகளில் ஒன்று ஆல்லே வால்வெள்ளி பற்றியமைந்தது.

இடுக்கண்ணாக, ஜோசப் சுடாலின் புல்கோவோ வான்காணகத்தை இடிக்க ஆணையிட்டதுபோலவே, மீண்டும் மீள்கட்டமைக்கவும் ஆணையிட்டார். அதை 1954 இல் மீண்டும் திறக்கவைப்பதில் மீகைலோவ் முதன்மையான பாத்திரம் வகித்தார். அதன் ஆய்வு நோக்கம் கதிர்வீச்சு வானியல் கருவிகளைப் பயன்படுத்தி சூரியச் செயல்பாட்டு ஆய்விலும் பிற திட்டங்களிலும் ஈடுபடுவது ஆகும்.

மீகைலோவின் வானியல் தலைப்புகள் குறித்த கருத்துகள் அவரது வாழ்நாள் முழுவதும் கோரிப் பெறப்பட்டன. காலம் ( *Time*) இடழின் கட்டுரை ஒன்றில் உலூனா 3 எனும் சோவிய நிலாத் தேட்டக் கலம் புவிக்கு வானொலி அலைத் தொடர்புவழி பெறப்பட்ட நிலாத்தரையின் ஒளிப்படங்களைப் பற்றிக் குறிப்பிடுகிறது. இவர் ஒரு நேர்காணலில் "நிலாத் தேட்டத்தின் அடுத்த படிநிலை, கருவிகளுக்கு ஊறுகள் ஏதும் நேராமல் அங்கு ஓர் நகரும் ஊர்தியை தரையிறக்கம் செய்வதே." எனக் கூறியுள்ளார் அதே ஆண்டில் அமெரிக்காவுக்கும் சோவியத் ஒன்றியத்துக்கும் இடையே நிகழும் பனிப்போரால் தூண்டப்பட்டுள்ள விண்வெளிப்போட்டி பற்றி அதே ஆண்டு ஜனவரியில் கேட்டபோது அவர் ஆட்கள் செல்லும் விண்வெளித் தேட்டத்தின் "மிகப்பெரும் சிக்கல் என்னவென்றால், அவர்கள் பாதுகாப்போடு திரும்புவதே"  என காலம் ( *Time*)) இதழின் பேட்டியாளரிடம் கூறியுள்ளார் மேலும் " அவர்கள் பாதுகாப்பாக உயிரோடு திரும்பும் உறுதிப்பாடில்லாமல் நாங்கள் ஆட்களை அனுப்பும் இன்னலை ஏற்க விரும்பவில்லை" எனவும் வற்புறுத்துகிறார்.

இவர் வானியல் பணியைத் தவிர்த்து, பல அறிவியல் நூல்களை உருசியத்தில் மொழிபெயர்த்தார்.

இவர் திறந்த மனமும் நேர்மையும் வாய்ந்தவர். மற்றவரிடமும் அந்த நிலையை வேண்டினார்."

## சொந்த வாழ்க்கையும் தகைமையும்

இவர் 1946 இல் சிதென்கா ஜே, காத்லாவை மணந்தார். காத்லாவும் அதே வான்காணகத்தில்பணிபுரிந்து நிலாவைப் பற்றி ஆய்வு செய்து கொண்டிருந்தார். இவர்களுக்கு ஒரு மகன் உண்டு.

இவர் ஒளியியல் கருவிகள்பால் ஈர்ப்புடையவர். இவர் ஏராளமான ஒளிப்படக் கருவிகளைத் திரட்டி வைத்திருந்தார். இவர் இசை, இலக்கியம், கலைகளில் ஈடுபாடும் புலமையும் வாய்ந்திருந்தார்.

இவர் வான்காணகத்தில் அமைந்த தன் வீட்டில் இறந்தார்.

இலியூத்மிலா சுராவ்லியோவா அவர்களால் கண்டுபிடிக்கப்பட்ட  குறுங்கோள் 1910 மீகைலோவ்  இவரது நினைவாகப் பெயர் இடப்பட்டுள்ளது. இது ஒரு முதன்மைப் பட்டைக் குறுங்கோளாகும்.

## மேற்கோள்கள்

* *Evaluating Soviet Lunar Science in Cold War America*, Ronald E. Doel, Osiris, 2nd Series, Vol. 7, Science after '40 (1992), pp.&nbsp;238–264

* *Biographical Encyclopedia of Astronomers*, edited by Hockey, Trimble, et al, Springer (2007), p.&nbsp;781

பகுப்பு:1888 பிறப்புகள்
பகுப்பு:1983 இறப்புகள்
பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
பகுப்பு:வானியலாளர்கள்
அலெக்சாந்தர் எபிமோவிச் சாலமனோவிச்

**அலெக்சாந்தர் எபிமோவிச் சாலமனோவிச்** *(Alexander Yefimovich Salomonovich)* (; 1916-1989)  ஓர் உருசியக் கதிர்வீசு வானியலாளர் ஆவார். இவர் மாஸ்கோ அரசு பல்கலைக்கழக இயற்பியல் துறையில் 1939 இல் பட்டம் பெற்றார். 

இவர் 1953 முதல் 1959 வரை இலெபெதேவ் "RT-22"  எனும் 22 மீ துல்லியமான தொலைநோக்கி உருவாக்கத் தலைமை அறிவியலாளராக இருந்தார். பின்னர் அந்தக் கருவி இயக்குதலில் தலைமை அறிவியலாளராக 1964 வரை ஈடுபட்டார் . 

## மேற்கோள்கள்

* Sullivan, W. III (Ed.). The Early Years of Radio Astronomy: Reflections Fifty Years after Jansky's Discovery. London: Cambridge University Press, 1984. 

## வெளி இணைப்புகள்
* http://scienceworld.wolfram.com/biography/Salomonovich.html

பகுப்பு:சோவியத் வானியலாளர்கள்
பகுப்பு:உருசிய வானியலாளர்கள்
பகுப்பு:1916 பிறப்புகள்
பகுப்பு:1989 இறப்புகள்
திரு ஆ. கோவிந்தசாமி அரசு கலைக் கல்லூரி

**திரு ஆ. கோவிந்தசாமி அரசு கலைக் கல்லூரி** (*Thiru A. Govindasamy Government Arts College*) என்பது இந்திய மாநிலம் தமிழ்நாட்டின் விழுப்புரம் மாவட்டம் திண்டிவனத்தில் செயல்பட்டுவரும் இருபாலருக்கான அரசினர் கலைக் கல்லூரியாகும். 1969ஆவது ஆண்டில் தொடங்கப்பட்ட இக்கல்லூரி திருவள்ளுவர் பல்கலைக்கழகத்தின் இணைப்புக் கல்லூரியாக செயல்பட்டு வந்தது. தற்பொழுது சிதம்பரம், அண்ணாமலைப் பல்கலைக்கழகம் மாநிலப் பல்கலைக்கழகமாக மாற்றப்பட்ட நிலையில் இக்கல்லூரி அண்ணாமலைப் பல்கலைக்கழக இணைப்புக் கல்லூரியாக 2021-22 கல்வியாண்டு முதல் செயல்படுகிறது.

## வரலாறு
இக்கல்லூரி காலஞ்சென்ற மேனாள் விவசாய துறை அமைச்சர் ஆ. கோவிந்தசாமி நினைவாக சூலை 02, 1969ஆம் ஆண்டு தொடங்கப் பெற்றது. இதனை முன்னாள் உணவுத் துறை அமைச்சர் ப. உ. சண்முகம் சூலை 29, 1969 அன்று தொடங்கி வைத்தார். மண்டல விவசாய ஆராய்ச்சி நிலையத்தில் சிலகாலம் தற்காலிகமாக இயங்கிபின், திண்டிவனம் நகரிலிருந்து 3 கி.மீ. தொலைவில் சுமார் 31 ஏக்கர் பரப்பளவில் மேல்பாக்கம் கிராம எல்லையில் அமைந்துள்ள நிரந்தரக் கட்டிடத்தில் இயங்கி வருகிறது.

## படிப்புகள்
### இளநிலை
#### கலைப்பாடங்கள்
* தமிழ்
* ஆங்கிலம்
* வரலாறு
* வணிகமேலாண்மை
* வணிகவியல்

#### அறிவியல் பாடங்கள்
* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்
* புள்ளியியல்

### முதுநிலை
#### கலைப்பாடங்கள்
* தமிழ்
* ஆங்கிலம்
* வரலாறு
* வணிகவியல்

#### அறிவியல் பாடங்கள்
* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்

### ஆய்வியல் நிறைஞர்
#### கலைப்பாடங்கள்
* தமிழ்
* வரலாறு

#### அறிவியல் பாடங்கள்
* தாவரவியல்
* வேதியியல்
* கணினிஅறிவியல்
* நிலத்தியல்
* கணிதம்
* இயற்பியல்

### முனைவர் பட்டம்
#### கலைப்பாடங்கள்
* தமிழ்
* வரலாறு

#### அறிவியல் பாடங்கள்
* தாவரவியல்
* வேதியியல்
* கணிதம்
* இயற்பியல்

## மேற்கோள்கள்

## வெளியிணைப்புகள்
* கல்லூரி இணையம்

## இதனையும் காண்க
* விழுப்புரம் மாவட்டத்திலுள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:விழுப்புரம் மாவட்டத்திலுள்ள அரசினர் கலைக் கல்லூரிகள்
பகுப்பு:அண்ணாமலைப் பல்கலைக்கழக இணைவுக் கல்லூரிகள்
அரசினர் கலைக் கல்லூரி, மேலூர்

**அரசு கலைக்கல்லூரி, மேலூர்** (Government Arts College, Melur) என்பது இந்திய மாநிலம் தமிழ்நாட்டின் மதுரை மாவட்டம் மேலூரில் செயல்பட்டுவரும் அரசினர் கலைக்கல்லூரியாகும். 1969-ஆம் ஆண்டில் தொடங்கப்பட்ட இக்கல்லூரி தற்போது மதுரை காமராசர் பல்கலைக்கழகத்தின் இணைவு பெற்ற கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் ஏறத்தாழ 2500 மாணவ மாணவிகள் பயின்று வருகின்றனர். இவர்களில் பெரும்பாலானவர்கள் முதல் தலைமுறை பட்டதாரிகள் ஆவர்.

## வழங்கும் படிப்புகள்
இக்கல்லூரியில் தற்போது 11 இளநிலைப் பட்டப் படிப்புகளும், 10 முதுநிலைப் பட்டப் படிப்புகளும், 3 ஆராய்ச்சி படிப்புகளும் வழங்கப்படுகின்றன.

### இளநிலைப் படிப்புகள்
* வரலாறு
* தமிழ்
* ஆங்கிலம்
* பொருளியல்
* வணிகவியல்
* கணிதம்
* இயற்பியல்
* வேதியியல்
* கணினி அறிவியல்
* தாவரவியல்
* விலங்கியல்

### முதுநிலைப் படிப்புகள்
* வரலாறு
* தமிழ்
* ஆங்கிலம்
* பொருளியல்
* வணிகவியல்
* கணிதம்
* இயற்பியல்
* கணினி அறிவியல்
* தாவரவியல்
* விலங்கியல்

## மேற்கோள்கள்

## வெளியிணைப்புகள்
*

## இதனையும் காண்க
* மதுரையில் உள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:மதுரை மாவட்டத்திலுள்ள அரசினர் கலைக் கல்லூரிகள்‎
பட்டாம்பி - 36

**பட்டாம்பி - 36**  *(PTB 36), வேளாண் பெயர்; *'ரோகிணி** (Rohini)'', என்பது; [[1971]] ஆம் ஆண்டு அறிமுகப்படுத்தப்பட்ட, குறுகியகால [[நெல்]] வகையாகும். 75 - 110 நாட்களில் அறுவடைக்கு வரக்கூடிய இந்த நெல் இரகம், **பட்டாம்பி - 10** என்ற நெல் இரகத்தையும், **ஐ ஆர் 8*' எனும் நெல் இரகத்தையும் இணைத்து உருவாக்கப்பட்ட நெல் வகையாகும். ஒரு எக்டேருக்கு சுமார் 2000 கிலோ (*20 Q/ha'') விளைச்சல் தரவல்ல இதன் அரிசி, வெள்ளை நிறத்தில் நீண்டு தடித்துக் காணப்படுகிறது. மேலும் இவ்வகை நெற்பயிர் கேரள மாநிலத்தில் அதிகளவில் பயிரிடப்படுகின்றது.

## இவற்றையும் காண்க
* ரோகிணி (செயற்கைக்கோள்)
* ரோகிணி (நட்சத்திரம்) 
* ரோகிணி தேவி (வசுதேவரின் முதல் மனைவி)
* ரோகிணி (நடிகை)

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
பட்டாம்பி - 38

**பட்டாம்பி - 38** *(PTB -38), வேளாண் பெயர்; *'திரிவேணி*' (Triveni), முன்மொழிவு எண்; (IET 11747)* என்பது; 1971 ஆம் ஆண்டுவாக்கில்  அறிமுகப்படுத்தப்பட்ட, குறுகியகால நெல் வகையாகும். சுமார் 95 - 110 நாட்களில் அறுவடைக்கு வரக்கூடிய இந்த நெல் இரகம், அன்னபூர்ணா  என்ற நெல் இரகத்தையும், பட்டாம்பி - 15  எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 6000 கிலோ மகசூல் தரவல்ல இதன் அரிசி, வெள்ளை நிறத்தில் குட்டையாக தடித்துக் காணப்படுகிறது. மேலும் இவ்வகை நெற்பயிர் கேரளா, மற்றும் பாண்டிச்சேரி மாநிலங்களில் அதிகளவில் பயிரிடப்படுகிறது.

## இவற்றையும் காண்க
* திரிவேணி சங்கமம்
* திரிவேணி (திரைப்படம்) 

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
உலக நாடக அரங்க நாள்

**உலக நாடக அரங்க நாள்** (*World Theatre Day*) ஆண்டுதோறும் மார்ச் 27 ஆம் நாளன்று பன்னாட்டு அரங்க நிறுவனத்தினால் கொண்டாடப்பட்டு வருகின்றது. 

உலக நாடக அரங்க நாள் உலக நாடக அரங்க நிறுவனத்தினால் 1961 ஆம் ஆண்டு முதல் முன்னெடுக்கப்பட்டு இந்நிறுவனத்தின் மையங்களிலும், பன்னாட்டு நாடக அரங்க சமூகங்களினாலும் கொண்டாடப்படுகின்றது. இந்நிகழ்வை ஒட்டி பல்வேறு தேசிய, பன்னாட்டு நாடக நிகழ்வுகள் ஏற்பாடு செய்யப்படுகின்றன. இந்நாளின் முக்கிய நிகழ்வாக, உலக மட்டத்தில் புகழ் பெற்ற ஒரு நாடகக் கலைஞர் ஒருவர் இந்நாளின் முக்கியத்துவம் குறித்த தனது பிரதிபலிப்புகளையும், உலக கலாச்சார அமைதி பற்றியும் செய்தி ஒன்றை விடுப்பார். இவ்வாறான முதலாவது செய்தியை 1962 ஆம் ஆண்டில் பிரான்சிய எழுத்தாளரும், நாடகக் கலைஞருமான சான் காக்டோ விடுத்தார்.

## மேற்கோள்கள்

## வெளி இணைப்புகள்
*
*World Theatre Day at International Theatre Institute

பகுப்பு:நாடகம்
பகுப்பு:மார்ச் சிறப்பு நாட்கள்
பட்டாம்பி - 37

**பட்டாம்பி - 37** *(PTB-37), வேளாண் பெயர்; *'அசுவதி*' (Aswathi)* என்பது; 1971 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். சுமார் 117 நாட்களில் அறுவடைக்கு வரக்கூடிய இந்த நெல் இரகம், டீ - கீ - வூ - ஜென் (Dee-gee-woo-gen)  என்ற நெல் இரகத்தையும், பட்டாம்பி - 10 எனும் நெல் இரகத்தையும் இணை சேர்த்து உருவாக்கப்பட்ட நெல் வகையாகும். ஒரு எக்டேருக்கு சுமார் 5000 கிலோ (*50 Q/ha*) மகசூல் தரவல்ல இதன் அரிசி, வெள்ளை நிறத்தில் நீண்டு, மிதமாக தடித்துக் காணப்படுகிறது. மேலும் இவ்வகை நெற்பயிர் கேரளம் மாநிலத்தில் அதிகளவில் பயிரிடப்படுகிறது.

## சான்றுகள்

பகுப்பு:நெல் வகைகள்
மீனாட்சி அரசினர் மகளிர் கலைக் கல்லூரி

**ஸ்ரீ மீனாட்சி அரசு மகளிர் கலைக் கல்லூரி (தன்னாட்சி)** (*Sri Meenakshi Government Arts College for Women*) இந்திய மாநிலம் தமிழ்நாட்டின் மதுரையில் செயல்பட்டுவரும் மகளிருக்கான அரசினர் கலைக் கல்லூரியாகும். 1965-ஆவது ஆண்டில் தொடங்கப்பட்ட இக்கல்லூரி தற்போது தன்னாட்சித் தகுதியுடன் மதுரை காமராசர் பல்கலைக்கழகத்தின் இணைப்புக் கல்லூரியாக செயல்பட்டு வருகிறது. இளநிலை, முதுநிலை மற்றும் ஆராய்ச்சி படிப்புகள் கற்றுத் தரப்படும் இக்கல்லூரியில் 2013ஆம் ஆண்டு நிலவரப்படி 4150 மாணவ மாணவிகள் கல்வி பயின்று வருகின்றனர்.

## வரலாறு
மீனாட்சி அரசினர் மகளிர் கலைக் கல்லூரி 1965-ல், 20 ஏக்கர் பரப்பளவில் 320 மாணவிகள், 13 பேராசிரியர்கள், 13 ஆசிரியர் அல்லாத ஊழியர்களுடன் தொடங்கப்பட்டது. இக்கல்லூரி 1998 அக்டோபர் 6 அன்று தன்னாட்சித் தகுதியைப் பெற்றது. இக்கல்லூரி தற்போது, 3639 மாணவர்கள், 150 பேராசிரியர்கள், 43 ஆசிரியர் அல்லாத ஊழியர்களுடன் செயல்பட்டு வருகிறது.

## வழங்கும் படிப்புகள்
இக்கல்லூரியில் தற்போது 13 இளநிலைப் பட்டப் படிப்புகளும், 12 முதுநிலைப் பட்டப் படிப்புகளும், 4 ஆராய்ச்சி படிப்புகளும் வழங்கப்படுகின்றன.

### இளநிலைப் படிப்புகள்
* தமிழ்
* ஆங்கிலம்
* வரலாறு
* பொருளியல்
* வணிகவியல்
* கணிதம்
* இயற்பியல்
* வேதியியல்
* கணினி அறிவியல்
* தாவரவியல்
* விலங்கியல்
* புவியியல்
* மனையியல்

### முதுநிலைப் படிப்புகள்
* வரலாறு
* தமிழ்
* ஆங்கிலம்
* பொருளியல்
* வணிகவியல்
* இயற்பியல்
* தாவரவியல்
* விலங்கியல்

## மேற்கோள்கள்

## வெளியிணைப்புகள்
*

## இதனையும் காண்க
* மதுரையில் உள்ள கல்வி நிலையங்கள்
* தமிழ்நாடு அரசு கலை மற்றும் அறிவியல் கல்லூரிகள் பட்டியல்

பகுப்பு:மதுரை மாவட்டத்திலுள்ள அரசினர் கலைக் கல்லூரிகள்
பகுப்பு:மதுரை காமராசர் பல்கலைக்கழக இணைவுக்கல்லூரிகள்
பகுப்பு:மதுரை மாவட்டத்திலுள்ள மகளிர் பல்கலைக்கழகங்களும் கல்லூரிகளும்
பால்மன் - 579 (நெல்)

**பால்மன் - 579** (*Palman-579*) என்பது; 1973 - 1978 ஆம் ஆண்டு காலகட்டத்தில் அறிமுகப்படுத்தப்பட்ட, மத்தியகால நெல் வகையாகும். 130 நாட்களில் அறுவடைக்கு வரக்கூடிய இந்த நெல் இரகம், ஐஆர்ஆர்ஐ (''IRRI'') நிறுவனத்தால் அறிமுகப்படுத்தப்பட்ட நெல் வகையாகும். ஒரு எக்டேருக்கு சுமார் 2200 கிலோ (*22 Q/ha*) விளைச்சல் தரவல்ல இதன் அரிசி, வெள்ளை நிறத்தில் நீண்டு காணப்படுகிறது. மேலும் இவ்வகை நெற்பயிர் பஞ்சாப் பகுதியில் அதிகளவில் பயிரிடப்படுகின்றது.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை
அம்சா (நெல்)

**அம்சா** (*Hamsa*) என்பது; 1974 ஆம் ஆண்டு அறிமுகப்படுத்தப்பட்ட, குறுகியகால நெல் வகையாகும். 124 நாட்களில் அறுவடைக்கு வரக்கூடிய இந்த நெல் இரகம், எச் ஆர் - 12 (*HR-12*) என்ற நெல் இரகத்தையும், டீ (என்) 1 (*T(N) 1*) எனும் நெல் இரகத்தையும் இணைத்து உருவாக்கப்பட்ட நெல் வகையாகும். தக்காணப் பீடபூமிப் பகுதியில் நன்கு வளரக்கூடிய இது, குளிர்ச்சியான காலநிலையைத் தாங்கும் திறன் கொண்டதாகும். மேலும், இவ்வகை நெற்பயிர் ஆந்திரப் பிரதேச மாநிலத்தில் பெருமளவில் பயிரிடப்படுகின்றது.

## சான்றுகள்

பகுப்பு:நெல் வகைகள்
சி. உமாசங்கர்

**சி.உமாசங்கர்**  (*C.Umashankar*) தமிழ்நாட்டைச் சார்ந்த இந்திய ஆட்சிப் பணி அதிகாரியாவார். 1990 ஆம் ஆண்டு துணை மாவட்ட ஆட்சித் தலைவராகத் தேர்ந்தெடுக்கப்பட்டார். இவர் நாகப்பட்டினம் மாவட்டத்திற்கு உட்பட்ட பகுதியான மயிலாடுதுறையின் துணை மாவட்ட ஆட்சித் தலைவராக பணியைத் துவங்கினார். இவருடைய பணியின் நன்னடத்தையில் அதிருப்தி ஏற்பட்டதால் அரசியல் ஆட்சியாளர்களால்  திருவண்ணாமலை மாவட்டம் செய்யூருக்கு மாற்றம் செய்யப்பட்டார். பின்னர் 1995 ஆம் ஆண்டு அப்போதைய தமிழக ஆட்சியாளர்களான அதிமுகவால் மதுரையின்  கூடுதல் மாவட்ட ஆட்சித் தலைவராக நியமிக்கப்பட்டார். பின்னர் சிறுசேமிப்புத்துறை ஆணையராக பதவியில் இருந்த இவர் 2010 ஆம் ஆண்டு சூலை மாதம் 21 ஆம் திகதி அன்று திமுகஅரசால் பதவி இடைநீக்கம் செய்யப்பட்டார்.

## வெளிக்கொண்டுவந்த ஊழல்கள்
1991 ஆம் ஆண்டு முதல் 1996 ஆம் ஆண்டு வரை அதிமுகவின் ஜெ. ஜெயலலிதா தலைமையில் நடந்த ஆட்சியில் உள்ளாட்சித்துறை அமைச்சராகவும், நாடாளுமன்ற உறுப்பினராகவும்  இருந்த டி. எம். செல்வகணபதி சுடுகாட்டு கூறை வழக்கில் சென்னை அமர்வு நீதிமன்றத்தால் இரண்டு ஆண்டுகள் சிறை தண்டணை விதிக்கப்பட காரணமாக இருந்தார். பின்னர் அரசு கேபிள் இயக்குநராக நியமிக்கப்பட்ட இவர் முரசொலி மாறனின் மகன்களும் சன் தொலைக்காட்சியின் இயக்குனர்களுமான கலாநிதி மாறன், தயாநிதி மாறன் போன்றோர் மீது அரசு கேபிள் முறைகேடுக்காக இவரே முன்வந்து ஊழல் குற்றச்சாட்டு கொடுத்தார்.

## மேற்கோள்கள்

பகுப்பு:இந்திய ஆட்சிப் பணி அலுவலர்கள்
பகுப்பு:தமிழ்நாடு அரசு அதிகாரிகள்
கடம்பங்குடி காமாட்சி அம்மன் கோயில்

**கடம்பங்குடி காமாட்சி அம்மன் கோயில்** தமிழ்நாடு, தஞ்சாவூர் மாவட்டம், கடம்பங்குடியில் அமைந்துள்ள ஓர் அம்மன் கோயிலாகும்.

## வரலாறு
அருள்மிகு காமாட்சியை நடுக்காவேரிக்கு வடக்கில் காவிரியின் கரையோரத்தில் ஒரு பெட்டி மிதந்து வந்துள்ளது  அப்போது அங்கே வேலை பார்த்தவர்கள் கண்டெடுத்துள்ளார்கள். அந்த பெட்டியினுள் ஓர் அம்மன் சிலை இருந்ததைக் கண்டு, அவர்களுக்குள் யாருக்கு அம்மன் சொந்தம் என சண்டையிட்டார்களாம். பின்பு முடிவாக உடுக்கையடித்து கேட்களாம் என சிலர் சொல்ல உடனே ஏற்பாடு செய்து உடுக்கையடித்துப் பார்த்தார்கள். நான் காமாட்சி எனவும் என்னை கடம்பன்குடி கிராமத்தில் அருள்பாலிக்கவே இங்கு வந்துள்ளேன் என கூற அம்மனுக்கு கடம்பன்குடியில் திருக்கோயில் எழுப்பி காமாட்சி அம்மனை அருள்பாளிக்கும் தெய்வமாக இன்றுவரை வணங்குகிறார்கள்.

## விழாக்கள்
மாசி மாதத்தில் நடைபெறும் மகா சிவராத்திரி அன்று காமாட்சி அம்மன் கிராமத்தின் அனைத்து தெருக்களிலும் நாக கிரகமாக வலம் வருவார். விழாவில் இசை நிகழ்ச்சிகள் நடைபெறும்.

பங்குனி மாதத்தில் வீரசிங்கம்பேட்டை அருள்மிகு மாரியம்மன் கோவிலுக்கு காமாட்சி அம்மன் திருக்கோவிலில் இருந்து பூச்சொரிதல் விழாவிற்கு பூ எடுத்து செல்லப்படும்.

ஆடிமாதத்தில் திருவிளக்கு பூஜை மிகவும் விமர்சையாக நடைபெறும்.

பகுப்பு:தஞ்சாவூர் மாவட்டத்திலுள்ள அம்மன் கோயில்கள்
பகுப்பு:கிராமக் கோயில்கள்
பன்னாட்டு நெல் - 20

**பன்னாட்டு நெல் - 20** *(IR 20), சுட்டுப்பெயர்: (IR-532-E-576)* என்பது; 1969 ஆம் ஆண்டுவாக்கில் அறிமுகப்படுத்தப்பட்ட, மத்தியகால நெல் வகையாகும். 135 நாட்களில் அறுவடைக்கு வரக்கூடிய இந்த நெல் இரகம், **பன்னாட்டு நெல் - 262** என்ற நெல் இரகத்தையும், திருக்குப்பம் - 6 எனும் நெல் இரகத்தையும் இணைத்து உருவாக்கப்பட்ட நெல் வகையாகும். கடலோர பகுதிகளில் நன்கு வளரக்கூடிய இது, அரை குள்ள அளவில் (100-110 செ. மீ) வளர்கிறது. மிதமான அளவுள்ள இதன் தானியமணிகள், ஒரு எக்டேருக்கு சுமார் 5000 - 5500 கிலோ மகசூல் தரவல்லது. மேலும், இவ்வகை நெற்பயிர், பீகார், கருநாடகம், தமிழ்நாடு, மேற்கு வங்காளம், கிழக்கு உத்தரப் பிரதேசம், மற்றும் “கோசுடா” எனப்படும் ஆந்திர கடற்கரை பிராந்தியங்களில் பெருமளவில் பயிரிடப்படுகின்றது.

## இனப்பெருக்க வரலாறு
1965 இல் IR532 மூலம் கலப்பினம் உருவாக்கப்பட்டது, அதே நேரத்தில் இரண்டாவது தலைமுறையாக F2 மற்றும் F3 தலைமுறைகள் 1966 இல் வளர்க்கப்பட்டன. அடுத்தடுத்த F4 மற்றும் F5 தலைமுறைகளின் சந்ததியினர் 1967 இல் வம்சாவளி நர்சரிகளில் மதிப்பீடு செய்யப்பட்டனர். 1968 இல் OYT (* விவசாயத்தில் OYT என்பது, ஒரு கண்காணிப்பு கட்டமாகும், அங்கு புதிய வகைகள் அவற்றின் மகசூல் திறனுக்காக மதிப்பீடு செய்யப்படுகின்றன.*) மற்றும் RYT இல் (*விவசாயத்தில், RYT என்பது, மொத்த மகசூலைக்குறிக்கிறது, இது ஊடுபயிர் முறைகளின் மகசூல் நன்மையை மதிப்பிடுவதற்குப் பயன்படுத்தப்படும் ஒரு முறையாகும்.*) மிகவும் நம்பிக்கைக்குரிய வரிசைகள் மதிப்பீடு செய்யப்பட்டன.

## வேளாண் தரவு
* முதிர்ச்சியடையும் நாட்கள் 125
* தாவர உயரம் (செ.மீ) 107
* மலை உழவு எண் –1 14
* தானிய மகசூல் (வறண்ட காலம்) (5,413 கிலோ எக்டேர்–1) 
* தானிய மகசூல் (ஈரமான காலம்) (3,168 கிலோ எக்டேர்–1) 
* அறுவடையின் போது விதை முளைப்பு 6 (%)
* 6 வாரங்களுக்குப் பிறகு விதை முளைப்பு 74 (%) 
* நோய்களுக்கான எதிர்வினை; துங்ரோ நச்சுயிரி, பூஞ்சை, பற்றுயிரி மற்றும் புற்களைகள் போன்றவைக்கு மிதமான எதிர்ப்புத்திறன் கொண்டது.
* பூச்சிகளுக்கு எதிர்வினை; பச்சை இலைத்தண்டு பூச்சிக்கு (GLH) எதிர்ப்புத் திறன் கொண்டவை, பழுப்பு தாவரத் தத்துப்பூச்சிகளான (BPH 1, 2, 3) ஆகிய மூன்று பூச்சிகளுக்கும் மற்றும் பித்தப்பை பூச்சிக்கு எளிதில் பாதிக்கக்கூடியவை, மேலும் தண்டு துளைப்பானுக்கு மிதமான எதிர்ப்புத் திறன் கொண்டவை.
* இந்நெல் இரகம் வெளியான நாடுகள்; இந்தியா, இந்தோனேசியா,  கயானா, காம்பியா, கினி-பிசாவு, கேமரூன், நைஜீரியா, பங்களாதேஷ், புர்க்கினா பாசோ, மியான்மர், மற்றும் வியட்நாம்.

## சான்றுகள்

பகுப்பு:நெல் வகைகள்
பகுப்பு:இந்தியாவில் வேளாண்மை